ഫാംക ജാൻസെൻ

ഡച്ചുകാരിയായ നടിയും മുൻ ഫാഷൻ മോഡലുമാണ് **ഫാംക ബോമെറ് ജാൻസെൻ,** ഇംഗ്ലീഷ്: **Famke Beumer Janssen** (; ജനനം 1964 ).ജെയിംസ് ബോണ്ട് സിനിമയായ ഗോൾഡൻ ഐയിൽ  സീനിയ ഓണാടോപ്പ് എന്ന വേഷത്തിലും എക്സ്മെൻ പരമ്പരകളിൽ ജീൻ ഗ്രേ( ഫീനീക്സ്) ആയും അഭിനയിച്ച് ജനശ്രദ്ധ നേടിയ നടിയാണ് ഫാംക. 

## ജീവിതരേഖ
ഫാംക ബോമെർ ജാൻസെൻ നെതർലണ്ടിലെ ആംസ്റ്റെല്വീൻ എന്ന സ്ഥലത്ത് 1964 നവംബർ 5 നാണ് ജനിച്ചത്.  സംവിധായകനായ അറ്റോയ്നെറ്റ് ബോമെറും നടിയായ മാർജോലിൻ ബൊമെറും ഫാംകയുടെ സഹോദരിമാരാണ്.

ഹൈസ്കൂൾ പഠനത്തിനുശേഷം ഒരു വർഷം ഫാംക ആംസ്റ്റെർഡാം സർവ്വകലാശാലയിൽ നിന്ന് സാമ്പത്തിക ശാസ്ത്രത്തിൽ പഠനം നടത്തി. ഇത് തന്റെ ജീവിതത്തിലെ ഒരു വിഡ്ഢിത്തീരുമാനമായിരുന്നു എന്ന് ഫാംക പറഞ്ഞിട്ടുണ്ട്.  1990 കളിൽ സാഹിത്യം പഠിക്കാനായി കൊളമ്പിയ സർവ്വകലാശാലയുടെ സ്കൂൾ ഓഫ് ജനറൽ സ്റ്റഡീസിൽ ചേർന്നു.  ഇതിനോടൊപ്പം അഭിനയം പഠിക്കാനും ചേർന്നു. 

ഡച്ച് ഭാഷ കൂടാതെ ഇംഗ്ലീഷും ഫ്രഞ്ചും ഫംകയ്ക്ക് വശമാണ്. ജർമ്മൻ പഠിച്ചുവെങ്കിലും കാര്യമായി ഉപയോഗിച്ചിട്ടില്ല. 

### മോഡലിങ്ങ് രംഗത്ത്
ഫാഷൻ മോഡലായി പ്രവർത്തിക്കാനായി 1984 ൽ ഫാംക അമേരിക്കയിലേക്ക് കുടിയേറി. എലീറ്റ് മോഡൽ മാനേജ്മെന്റ് കമ്പനിയുമായി ധാരണയിലേർപ്പെട്ട ഫാംക യെവ്സ് സെയിറ്റ് ലോറൻ, ജീയോർജിയൊ അർമാനി, ചാനൽ, വിക്ടോറിയാസ് സീക്രറ്റ് എന്നീ പ്രസ്ഥാനങ്ങൾക്കുവേണ്ടി മോഡലിങ്ങ് ചെയ്തു, 1988 ൽ കോടി എന്ന പെർഫ്യൂം കമ്പനിക്ക് വേണ്ടി ചെറിയ വേഷം ചെയ്തു.  ഫാംക യുടെ രൂപം 1940 ലെ അമേരിക്കൻ നടിയായ ഹെഡി ലാമാറുമായി താരതമ്യപ്പെടൂത്തിയിട്ടുണ്ട്.

1990 കളിൽ മോഡലിങ്ങ് രംഗം വിട്ട ഫാംക സ്റ്റാർട്രേക്: നെക്സ്റ്റ് ജനറേഷൻ പോലുള്ള ടെലിവിഷൻ പരമ്പരകളിൽ വേഷമിട്ടു. പാട്രിക് സ്റ്റീവാഴ്ട്ടിന്റെ കൂടെ കമാല എന്ന വേഷത്തിലായിരുന്നു അത്. പാട്രിക് സ്റ്റീവാർട്ടിന്റെ കൂടെ പിൽകാലത്ത് എക്സ് മെൻ എന്ന സിനിമ അവർ ചെയ്തിട്ടുണ്ട്. സിനിമയിൽ ആദ്യമായി അഭിനയിക്കുന്നത്. 1992ലെ ക്രൈം ത്രില്ലറായ ഫാദേർസ് ആൻഡ് സൺസിലാണ്. 

### 1990 കളിൽ
1995 ൽ ഫാംക പിയേഴ്സ് ബ്രോസ്നന്റെ എതിർവേഷത്തിൽ ഗോൾഡൻ ഐ എന്ന ജെയിംസ് ബോണ്ട് സിനിമയിൽ അഭിനയിച്ച് പ്രശസ്തയായി. സ്കോട്ട് ബാക്കുലക്കൊപ്പം ലോഡ് ഓഫ് ഇല്ലൂഷൻസ് എന്ന ചിത്രത്തിലും വേഷമിട്ടു. ബോണ്ട് സിനിമക്കുശേഷം അതേതരം വേഷങ്ങൾ ചെയ്യുന്നത് ഒഴിവാക്കാനായി ഫാംക കൂടുതൽ കലാമൂല്യമുള്ള സഹവേഷങ്ങളിൽ അഭിനയിക്കാൻ തുടങ്ങി. ജോൺ ഇർവിന്റെ സിറ്റി ഓഫ് ഇൻഡസ്റ്റ്രി, വുഡി അല്ലന്റെ സെലിബ്രിറ്റി, റൊബെട്ട് അൽട്മാന്റെ ദ ജിൻജെർൻബ്രെഡ് മാൻ, ടെഡ് ഡെമ്മെയുടേ മോനുമെൻ ഏവ് തുടങ്ങിയ സിനിമകളിൽ വേഷമിട്ടു*[[Monument Ave.|.]]*  90കളുടെ അവസാനത്തോടെ ദ ഫാക്കൽറ്റി, റൗണ്ടേഴ്സ്, ഡീപ് റൈസിങ്ങ്, ഹൗസ് ഓൺ ദ ഹോണ്ടഡ് ഹില്ല് എന്നീ സിനിമകളിൽ അഭിനയിച്ചു.  

### എക്സ്-മെൻ സിനിമകളിൽ
2000 ആമാണ്ടിൽ മാർവെൽ എന്റർടെയ്ൻമെന്റ് അവതരിപ്പിച്ച സൂപ്പർഹീറോ സിനിമയായ എക്സ്-മെനിൽ ജീൻ ഗ്രേ എന്ന കഥാ പാത്രത്തെ അവതരിപ്പിച്ച് വീണ്ടും ജനശ്രദ്ധനേടി. ഈ സിനിമയുടെ രണ്ടാംഭാഗമായ എക്സ്-2 വിലും ജീൻ ഗ്രേയെ അവതരിപ്പിച്ചു. മൂന്നാം ഭാഗമായ എക്സ് മെൻ ലാസ്റ്റ് സ്റ്റാൻഡിലും ഫാംകെ തന്നെയാണ് ജീൻ ഗ്രേയുടെ കാഥാപാത്രത്തെ അവതരിപ്പിച്ചത്. ഈ ചിത്രത്തിലെ അഭിനയത്തിനു ഫാംകെക്ക് മികച്ച സഹനടിക്കുള്ള സാറ്റേൺ പുരസ്കാരം ലഭിക്കുകയുണ്ടായി.  2013- ൽ പുറത്തിറങ്ങിയ ദ വോൾവറീൻ  എന്ന ചിത്രത്തിൽ വോൾവറീന്റെ വിഭ്രാന്തിയിൽ തെളിയുന്ന കഥാപാത്രമായി അഭിനയിച്ചു. 2014ൽ  ഇറങ്ങിയ എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റ്  എന്ന സിനിമയിൽ ജീൻ ഗ്രേയുടെ വേഷത്തിൽ ഒരു ചെറീയ കാമേയൊ ചെയ്തു.

### 2002 മുതൽ ഇന്നുവരെ
2002 ൽ ഫാംകയ്ക്ക് മെൻ ഇൻ ബ്ലാക്ക് എന്ന സിനിമയിലെ വില്ലത്തി സെർലീനയായി അഭിനയിക്കാനുള്ള അവസരം ലഭിച്ചു എങ്കിലും കുടുംബത്തിലെ ഒരാൾ മരിച്ചതിനെ തുടർന്ന് അഭിനയിക്കാൻ സാധിച്ചില്ല.  തുടർന്ന് ടി.വി. പരമ്പരയായ നിപ്/ടക്കിൽ അവാ മൂറ് എന്ന വേഷം ചെയ്തു. ഈ പരമ്പരയിലെ അഭിനയത്തിന് ഫാംകയ്ക്ക് ആ വർഷത്തെ കലാകാരി എന്ന പുരസ്കാരം ലഭിച്ചു.  

2007 -ൽ ടേൺ ദ റിവർ എന്ന സിനിമയിൽ അഭിനയിക്കുകയും ഹാംടൺ അന്താരാഷ്ട്ര ഫിലിം ഫെസ്റ്റിവലിൽ മികച്ച നടിക്കുള്ള പുരസ്കാരം നേടി. അടുത്ത വർഷം ലൂക്ക് ബെസ്സന്റെ ടേക്കൺ എന്ന സിനിമയിൽ അഭിനയിച്ചു. ഫാംകെ ഇതേ സമയം തന്നെ ടി.വി. കളിൽ അഭിനയിച്ചുകൊണ്ടിരുന്നു. എൻബിസിയിൽ വന്ന വിൻടേർസിലും ഷോടൈമിന്റെ ദ ഫാമിലും അഭിനയിച്ചു.  ഇതിനീടെ ഡിസ്നി തീം പാർക്കുകളിൽ ഉപയോഗിക്കുന്ന വിവരണങ്ങളുടെ ഡച്ച് പതിപ്പ് ജാൻസൻ ചെയ്തു തീർത്തു.

2011ൽ ഫാംകെ ആദ്യമായി സംവിധാനം ചെയ്ത സിനിമായായ ബ്രിങ്ങിങ് അപ് ബോബി പുറത്തു വന്നു. മില്ല ജോവോവിച്ച്, ബിൽ പുൾമാൻ, മരിയ ക്രോസ്സ് എന്നിവർ അഭിനയിച്ച  ആ സിനിമയുടെ തിരക്കഥ രചിച്ചതും ഫാംകെയാണ്.  2012 ൽ ടേക്കൺ 2  വിലും 2014 ൽ ടേക്കൺ 3 യിലും പഴയ വേഷം തനിയാവർത്തനം ചെയ്തു. 2013 ൽ പുറത്തിറങ്ങിയ ഹാൻസെൽ ആൻഡ് ഗ്രേട്ടെൽ സിനിമയിലെ പ്രധാന വില്ലത്തിയാ മൂരിയൽ ആയി വേഷമിട്ടതും ഫാംകയാണ്. 2013 ൽ പുറത്തിറങ്ങിയ നെറ്റ്ഫ്ലിസ്ക് ഹൊറർ ത്രില്ലർ ആയ ഹെംലോക്ക് ഗോവ് എന്ന സിനിമയിൽ ഒലീവിയ ഗോഡ്ഫ്രേ എന്ന തറവാട്ടാമ്മയായി വേഷമിട്ടു.  

2016 ൽ ബ്ലാക്‌ലിസ്റ്റ് എന്ന എൻ.ബി.സി. പരമ്പരയുടെ പതിപ്പായ ബ്ലാക്‌ലിസ്റ്റ് റിഡംഷൻ എന്ന ക്രൈം ത്രില്ലറിൽ അഭിനയിച്ചു.

2019ൽ ട്രിബെക്ക ഫിലിം ഫെസ്റ്റിവലിലെ ജൂറി അംഗമായി പ്രവർത്തിച്ചു. പിന്നീട് 2020 ൽ പുറത്തിറങ്ങിയ പോസ്റ്റ്കാഡ് കില്ലിങ്ങ്സിൽ  ജെഫ്രി ഡീൻ മോർഗനുമൊത്ത് അഭിനയിച്ചു.

## സ്വകാര്യ ജീവിതവും പൊതുപ്രവർത്തനവും
1995 ൽ ഫാംക സംവിധായകൻ കിപ് വില്ല്യംസിന്റെ വിവാഹം ചെയ്തു. 2000 ഇൽ വിവാഹ മോചനം നേടി.  തന്റെ നായ ആയ ലിക്കോറൈസുമൊത്ത് 2007 ൽ മൃഗങ്ങളുടെ അവകാശങ്ങൾക്ക് വേണ്ടി പ്രചാരണ പ്രവർത്തനം നടത്തുന്ന ഒരു പെറ്റ കാമ്പെയിനിൽ പങ്കെടുത്തു.  2008 ജനുവരി 28 നു ഫാംകയെ ഐക്യ രാഷ്ട്ര സംഘടനയുടേ ഡ്രഗ്സ് ആൻഡ് ക്രൈം വിഭാഗം ഗുഡ്‌വിൽ അംബാസഡർ ആയി നിയമിച്ചു.

## സിനിമകൾ

## ടെലിവിഷൻ

## റഫറൻസുകൾ

## ജീവിതരേഖ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:ഡച്ചുകാർ
വർഗ്ഗം:ഹോളിവുഡ് ചലച്ചിത്ര അഭിനേതാക്കൾ